**האגודה החקלאית השיתופית**

המלצת ההנהלה להחלטות לאסיפה כללית שתערך ביום ראשון 23.2.2020

1. **החלטה בדבר מועדים להמלצת מומלצים ותשלום דמי הפיתוח למגרשים בהרחבה**
2. הוחלט שהמועד האחרון להודעה על שם מומלץ לקבלת זכויות למגרש מגורים בהרחבה הינו 20.3.2020 להלן :"**המועד האחרון להמלצה על מומלץ** ".
3. הוחלט שהמועד האחרון לתשלום דמי הפיתוח בשלמות ולחתימה על הסכם המתיישב , הינו 30.4.2020

להלן: "**המועד הקובע**" .

1. הוחלט שבעל נחלה שלא הודיע על מומלץ עד המועד האחרון למומלץ, וישלם את מלוא דמי הפיתוח בעצמו ולא הודיע על שם המומלץ עד המועד הקובע, יהא עליו לשאת בנוסף לעלות דמי הפיתוח , גם בעלות מענק משרד השיכון.
2. הוחלט שבמקרה בו מומלץ לא ישלם את מלוא סכום דמי הפיתוח וכמו כן לא חתם על הסכם מתיישב – אגודה , עד המועד הקובע, יאבד בעל הנחלה את הזכות לקבלת מגרש בהרחבה עבור המומלץ מטעמו ולעצמו והמגרש המיועד יועבר אוטומטית לרשות ובעלות האגודה.
3. הוחלט שבמקרה בו לא נמסר שם מומלץ עד למועד הקובע ובעל הנחלה לא שילם את דמי הפיתוח לרבות מענק משרד השיכון, יאבד בעל הנחלה את הזכות לקבלת מגרש בהרחבה עבור מומלץ מטעמו ולעצמו והמגרש המיועד יועבר אוטומטית לרשות ובעלות האגודה.
4. **החלטה בדבר מגרשי מגורים ברשות האגודה**
5. הוחלט שהמגרשים שנותרו ברשות האגודה לאחר הגרלת המגרשים שהתקיימה ביום 24.7.19 לעניין חלוקת המגרשים בהרחבה בין בעלי הנחלות ומומלציהם, ובנוסף המגרשים שיוחזרו לרשות האגודה בגין אי תשלום דמי הפיתוח ועד המועד הקובע, יועמדו להגרלה בין בני משפחה מקירבה ראשונה של בעלי הנחלות המעוניינים בכך, וזאת ביום 10.5.2020 . לעניין זה "**בני משפחה מקירבה ראשונה**" – בן/בת, אח/אחות , נכד /נכדה.
6. הוחלט שדמי הפיתוח בגין המגרשים שיוגרלו כאמור, ישולמו במלואם עד לא יאוחר מיום 1.6.2020.
7. הוחלט שהסכם מתיישב – אגודה עם בן משפחה בעל קירבה ראשונה, ייחתם עד ליום 1.6.2020 , בן שיקבל מגרש כאמור, ההסכם יכלול סעיף לפיו לא יוכל המומלץ למכור אותו לתקופה של 5 שנים מיום החתימה על הסכם מתיישב – אגודה.
8. **החלטה בדבר תשלום לבעלי נחלות על פי מודל הפיצוי**

הוחלט שהתשלום לפיצוי בעלי הנחלות שהפרישו אדמות חקלאיות לטובת פרויקט ההרחבה ישולם כדלקמן :

1. 50% מהפיצוי ישולם לא יאוחר מיום 1.8.2020 .
2. 50% מהפיצוי ישולם בתוך 14 ימים מגמר ביצוע התשתיות הציבוריות.

בברכה,

וועד האגודה